Praga Alfa
**Praga** er et tsjekkisk bilmerke, etablert i 1907. Det er det tredje eldste i landet. De ble stiftet i Praha (Prag), derav navnet. De aller første bilene fra Praga var basert på lisenser fra Isotta-Fraschini, Benz, Renault og Charron.

Fra 1911 kom det egne modeller. Foruten å bygge sine egne kjøretøyer leverte Praga senere også motorer og girkasser til andre kjøretøy, som fly og tanker.

I 1929 fusjonerte de med flymotor- og motorsykkelfabrikken Breitfeld & Danek. Før andre verdenskrig hadde Praga altså både fly, flymotorer, motorsykler (fra 1929 til 1935), personbiler og lastebiler på programmet. Etter krigen gikk de over til å produsere kun lastebiler, med unntak av noen få personbiler i 1946 og 1947 til de tsjekkoslovakiske myndighetene. I personbilfabrikken ble traktorprodusenten Zetor etablert.

I perioden 1939–1942 ble Praga lastebiler bygget på lisens i Slovakia under navnet Orava. I Jugoslavia la de grunnlaget for lastebilmerket TAM etter krigen. Fabrikken samarbeidet også med lastebilavdelingen til Škoda på 1950- og 1960-tallet, og de bygde også i mange år lette nyttekjøretøyer på lisens fra franske Renault-Saviem.

Fabrikken fikk store ødeleggelser av luftangrep i 1945. Etter andre verdenskrig ble den gjenoppbygd og gjenopptatt bygging av lastebiler og busser. Firmaet ble nasjonalisert i oktober 1945. Personbilen, Lady, ble også produsert i et mindre antall frem til 1947, for bruk av offentlige tjenestemenn.

M53/59 Praga var et luftvernkjøretøy utviklet på slutten av 1950-tallet. Den består av et kraftig modifisert Praga V3S 6-hjulsdrevet lastebilchassis og dobbel 30 mm AA-autokanon.

Rundt 1961 ble produksjonsanlegget i Praha lagt om til utelukkende deleproduksjon, mens lastebilproduksjonen ble flyttet sammen med Avia.

I 1992 ble bedriften privatisert og i 2006 ble Praga-merket kjøpt av det britiske selskapet International Truck Alliance (Intrall) som ville produsere lastebiler under Praga-merket i Lublin, Polen.

Per 2004 lager de terrenggående kjøretøyer som ligner Unimog, og de har nylig starter produksjon av motorsykler for grenene cross og enduro.

I juni 2011 avduket selskapet sin nye racerbil Praga R4 på Dutch Supercar Challenge i Belgia. Den har en åttesylindret motor på 520 hk.

Ifølge eieren Petr Ptáček tar selskapet gradvise skritt slik at Praga-biler ikke bare vil bli sett på racerbaner, men også kjøre på veiene. Praga R1 fra 2012 er en racerbil som konkurrerte i Dutch Supercar Challenge og Britcar sportsbilracing.

I 2016 leverte selskapet den første utgaven av supersport-bilen Praga R1R, som ligner racerbilen R1. Dette markerer den første personbilen for vanlige veier med Praga-merket siden 1947.

I Norge
-------

Praga lastebiler ble importert til Norge i første halvdel av 1960-tallet, og importøren, Lastebileiernes Andelslag i Oslo, fikk solgt omtrent 50 vogner. Det er ingen Praga registrert i Norge i dag. Škoda lastevogner hadde samme førerhytte.

Et eksempel på import er S5T2-TN trekkvogn, som kom i 1963. Prisen var kr. 54000,- inklusiv lakk, svingskive og «flott verktøyutrustning». 

* Praga PiccoloPraga Piccolo
* Praga MignonPraga Mignon
* Praga AlfaPraga Alfa
* Praga LadyPraga Lady
* Praga OświęcimPraga Oświęcim
* Praga GrandPraga Grand
* Praga NDO bussPraga NDO buss
* Praga V3S, kjent for sine offroad egenskaperPraga V3S, kjent for sine offroad egenskaper
* Praga V3S brannbilPraga V3S brannbil
* Praga NO buss, 1927Praga NO buss, 1927
* Praga R1Praga R1
* Praga R1, 2018Praga R1, 2018
* Praga 350 NTM, 1930Praga 350 NTM, 1930
* Praga BD 500 DOHC, 1929Praga BD 500 DOHC, 1929
* Praga 350 OHC, 1932Praga 350 OHC, 1932
* Praga LT vz. 38 tanksPraga LT vz. 38 tanks
* Antiluftskyts PLdvK vz. M53/59. Chassis og motor var produsert hos PragaAntiluftskyts PLdvK vz. M53/59. Chassis og motor var produsert hos Praga
* Praga XE-II helikopter produsert sammen med Avia, ca. 1952Praga XE-II helikopter produsert sammen med Avia, ca. 1952
* Praga BH-39, 1933Praga BH-39, 1933
* Praga E-211Praga E-211
* Praga E-51, 1938Praga E-51, 1938

Referanser
----------

1. ↑   «RESDB», besøkt 20. august 2023[Hentet fra Wikidata]
2. ↑  «Nesmrtelná babička vejtřaska slaví šedesátiny». *iDNES.cz* **(tsjekkisk)**. 2. april 2013. Besøkt 10. januar 2022.
3. ↑  «Ve stínu obrů». *Euro.cz* **(tsjekkisk)**. Besøkt 10. januar 2022.
4. ↑  eko (29. juni 2011). «Praga se vrací na silnice. Závodní auto podporuje i zpěvák Landa». *Hospodářské noviny (HN.cz)* **(tsjekkisk)**. Besøkt 10. januar 2022.
5. ↑  s.r.o, Praga Export (27. februar 2020). «Praga R1R – Road-going race car | PRAGA» **(engelsk)**. Besøkt 10. januar 2022.
6. ↑  s.r.o, Praga Export (25. april 2021). «First ever Praga one-make category takes to the grid at Silverstone | PRAGA» **(engelsk)**. Besøkt 10. januar 2022.

Kilder
------

* MIG-registeret Arkivert 8. april 2005 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Praga (company) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC
 |